CELEX: C2006/281/33
Language: sl
Date: 2006-11-18 00:00:00
Title: Zadeva C-350/06: Predlog za sprejetje predhodne odločbe, ki ga je vložilo Landesarbeitsgericht Düsseldorf (Nemčija) 21. avgusta 2006 — Gerhard Schultz-Hoff proti Deutsche Rentenversicherung Bund

18.11.2006   
            
            
               SL
            
            
               Uradni list Evropske unije
            
            
               C 281/21
            
         Predlog za sprejetje predhodne odločbe, ki ga je vložilo Landesarbeitsgericht Düsseldorf (Nemčija) 21. avgusta 2006 — Gerhard Schultz-Hoff proti Deutsche Rentenversicherung Bund
   (Zadeva C-350/06)
   (2006/C 281/33)
   Jezik postopka: nemščina
   Predložitveno sodišče
   Landesarbeitsgericht Düsseldorf
   Stranki v postopku v glavni stvari
   
      Tožeča stranka: Gerhard Schultz-Hoff.
   
      Tožena stranka: Deutsche Rentenversicherung Bund.
   Vprašanja za predhodno odločanje
   
               1)
            
            
               Ali je treba člen 7(1) Direktive 2003/88/ES (1) (člen 7 Direktive 93/104/ES) razumeti tako, da mora biti delavcu v vsakem primeru zagotovljen plačani letni dopust najmanj štirih tednov, [in da] je treba zlasti dopust, ki ga delavec ni izkoristil zaradi bolezni, zagotoviti kasneje, oziroma, ali lahko pravni predpisi in/ali uzance posameznih držav določijo, da pravica do plačanega letnega dopusta ugasne, če delavci v referenčnem letu pred dodelitvijo dopusta postanejo nezmožni za delo in se jim zmožnost ne povrne pred iztekom referenčnega leta oziroma z zakonom, kolektivno pogodbo ali pogodbeno določenega obdobja za prenos?
            
         
               2)
            
            
               Ali je treba člen 7(2) Direktive 2003/88/ES razumeti tako, da delavcem ob prenehanju delovnega razmerja v vsakem primeru pripada pravica do denarne odškodnine kot nadomestila za pridobljen in neizkoriščen dopust (odškodnina za dopust), oziroma, ali lahko pravni predpisi in/ali uzance posameznih držav določijo, da delavcem odškodnina za dopust ne pripada, če so nezmožni za delo do izteka referenčnega leta oziroma obdobja za prenos, ki mu sledi, in/ali če po prenehanju delovnega razmerja prejemajo pokojnino zaradi zmanjšane zmožnosti za delo ali invalidnosti?
            
         
               3)
            
            
               V primeru, da Sodišče prvemu in drugemu vprašanju pritrdi:
               Ali je treba člen 7 Direktive 2003/88/ES razumeti tako, da pravica do letnega dopusta ali denarne odškodnine predpostavlja, da je delavec v referenčnem letu dejansko opravljal delo, ali ta pravica obstaja tudi v primeru opravičene odsotnosti (zaradi bolezni) ali neopravičene odsotnosti v celem referenčnem letu?
            
         
      (1)  UL L 299, str. 9.